CELEX: 32007X0222(01)
Language: sl
Date: 2007-02-22 00:00:00
Title: Dodatek k Uredbi (ES)1922/2006 Evropskega parlamenta in Sveta z dne 20. decembra 2006 o ustanovitvi Evropskega inštituta za enakost spolov ( UL L 403, 30. 12.2006 )

22.2.2007   
            
            
               SL
            
            
               Uradni list Evropske unije
            
            
               L 54/3
            
         
      DODATEK
   
   k Uredbi (ES)1922/2006 Evropskega parlamenta in Sveta z dne 20. decembra 2006 o ustanovitvi Evropskega inštituta za enakost spolov
   (Uradni list Evropske unije L 403 z dne 30. decembra 2006)
   Uredbi se priloži naslednja izjava:
   
      „IZJAVA SVETA, EVROPSKEGA PARLAMENTA IN EVROPSKE KOMISIJE
      Enakost med moškimi in ženskami je temeljno načelo Evropske unije. Svet, Evropski parlament in Evropska komisija želijo povečati ozaveščenost ter spodbuditi združevanje sredstev in izmenjavo izkušenj na področju enakosti spolov, zlasti z ustanovitvijo Evropskega inštituta za enakost spolov.
      Svet, Evropski parlament in Komisija v zvezi z organizacijo Inštituta izjavljajo, da je upravljavska struktura, zlasti število predstavnikov držav članic v upravnem odboru, določena glede na posebno naravo Evropskega inštituta za enakost spolov in zaradi tega ne ustvarja precedensa za druge agencije, ki bi lahko bile ustanovljene v prihodnosti.
      Da se zagotovi urejena rotacija članov, ki jih imenuje Svet, se države članice razdelijo v tri skupine po devet, glede na vrstni red prihodnjih predsedstev. V prvem mandatu Svet predstavljajo člani iz prvih dveh skupin držav članic; v drugem mandatu Svet predstavljajo člani iz tretje in prve skupine, v tretjem mandatu pa iz druge in tretje skupine ter tako dalje v naslednjih mandatih (1). V primeru, da pride do nove širitve, bo sistem rotacije ustrezno prilagojen.“
   
   
      (1)  Prvi mandat (2007–2009):
   
               (i)
            
            
               DE, PT, SI, FR, CZ, SE, ES, BE, HU; (ii) PL, DK, CY, IE, LT, EL, IT, LV, LU
            
         Drugi mandat (2010–2012):
   
               (iii)
            
            
               NL, SK, MT, UK, EE, BG, AT, RO, FI; (i) DE, PT, SI, FR, CZ, SE, ES, BE, HU
            
         Tretji mandat (2013–2015):
   
               (ii)
            
            
               PL, DK, CY, IE, LT, EL, IT, LV, LU; (iii) NL, SK, MT, UK, EE, BG, AT, RO, FI.